In-Nerazzurro Newsletter ta' kull xahar mill-Inter Club Malta Septembru 2020 F'din il-ħarġa… L-Editorjal - The Chinese Connection Mill-kalendarju ta' l-Inter Club Malta Leġġendi Nerazzurri - Wesley Sneijder minn Lawrence Cutajar Minn Cevenini sa Paganin (3) minn Mario Formosa Holt Rikordi mill-Passat -Settembru minn Lawrence Cutajar L-Istaġun Interista 2019/20 L-Editorjal - The Chinese Connection Awwissu wasal biex jispiċċa u għalina dan ix-xahar ta' sħana kien wieħed movimentat għall-aħħar. Mid-diżappunt għat-telfa fil-finali tal-Europa League għal każ Antonio Conte għas-suq tat-trasferimenti. Dan kollu hekk kif l-Istaġun ġdid jinsab wara l-bieb. Nibdew bl-Ewropa League. Xejn ma swew il-wirjiet konvinċenti kontra l-Getafa, Bayer Leverkusen u Shakhtar, l-istorja għamluha s-Siviglia. Kienet ironija lir-rebħa Spanjola waslet grazzi għal autogowl tal-plejer li f'dan l-Istaġun kien fundamentali għan-Nerazzurri, Romelu Lukaku. Morna qrib li stajna nirbħu imma r-riżultat kien wieħed, fallejna dejjem. Il-kawża forsi n-nuqqas ta' kompetivita' f'dawn l-aħħar snin. Iżda huwa stat ta' fatt li f'dan l-Istaġun l-Inter għamlu passi ta' ġgant u li l-Istaġun 2020/21 se jkunu protagonisti. Ngħaddu għal kapitlu Antonio Conte. Il-polemiki li l-kowċ minn Lecce qajjem wara l-aħħar logħba tal-Kampjonat u l-finali tal-Europa League kien biżżejjed biex kullħadd kien qed jistenna li bħal ma għamel qabel ma timijiet oħra huwa jitlaq tant li l-isem ta' Max Allegri kien fuq ħalq kullħadd. Iżda meta l-President Interista Steven Zhang poġġa lil kullħadd madwar mejda rebaħ is-sens komun u Antonio Conte ġie konfermat anke għall-Istaġun li jmiss. U x'kien dan is-sens komun! L-ewwelnett f'dan iż-żmien diffiċli ta' pandemija li tkeċċi kowċ li jitħallas tnax il-miljun meta għandek fuq il-kotba tiegħek li dak ta' qablu, Spalletti u dak ġdid Allegri, kienet se tkun ġennata mill-akbar. Aktar u aktar meta, minkejja n-nuqqas ta rebħ ta xi unur, it-tim għamel passi kbar fil-ġerarkija tal-futbol mhux biss Taljan iżda wkoll Ewropew. Forsi mhux kulħadd jaqbel ma dan li ktibt però t-tnax il-miljuni mhux aħna s-supporters noħorġuhom imma l-proprjetà Ċiniża li kemm ilha fit-tmexxija wriet biċ-ċar li trid tpoġġi lill-Inter fost l-aqwa timijiet tal-kontinent. Nispiċċa bis-suq tat-trasferimenti. Wara l-akkwisti ta' Hakimi u Sanchez jidher li l-linji dettati minn Antonio Conte huma ċari daqs il-kristall - plejers esperti. B'hekk jiġi spejgat l-interess Interista f'Aleksandar Kolarov tar-Roma li jidher ferm viċin li jilbes in-Nerazzurro l-Istaġun li ġej. Mal-Giallorosso, s-soltu Arturo Vidal li wara d-disfatta Blaugrana fiċ-Champions League mhux aktar parti mill-proġett il-ġdid tal-Barċellona ta' Ronald Koeman. Ismijiet oħra li qed jissemmew huma dawk ta' N'Golo Kanté taċ-Chelsea, Leandro Paredes tal-Paris Saint-Germain bi bdil ma Milan Škriniar u Tanguy Ndombele tat-Tottenham. B'dispjaċir però wieħed jinnota li wara xhur liż-żagħżugħ promettenti Taljan ta' nofs-il-grawnd Sandro Tonali kien akkwist ċert Interista jidher li se jispiċċa jilbes il-flokk tal-kuġini. Nifhem l-esperjenza però fit-tim tajjeb li jkollok wkoll żagħżagħ promettenti li jiżguraw futur għall-klabb. Wieħed jistenna u jara hekk kif l-Istaġun 2020/21 huwa verament wara l-bieb, dejjem jekk il-pandemija tippermetti, anke jekk għan-Nerazzurri d-debutt fil-Kampjonat jista' jkun dak tas-26-27 ta' Settembru. Amala…. Mill-kalendarju ta' l-Inter Club Malta Sħubija 2020/2021 Nixtiequ nfakkruk li reġa' wasal iż-żmien biex iġġedded l-isħubija tiegħek għall-istaġun 2020-21 fl-INTER CLUB MALTA. Titlifx din l-okkażjoni biex tissieħeb fl-aqwa u l-akbar klabb tal-INTER u tkompli tagħmel parti mill-familja kbira INTERISTA. Bħal kull sena, il-Kumitat javża li fl-istaġun li ġej il-membri se jkomplu jgawdu minn benefiċċji kbar bħal tqassim ta' materjal esklussiv tal-Inter. Il-membri tagħna wkoll se jkomplu jgawdu benefiċji fejn jidħlu biljetti għal-logħob tal-Inter. Aktar il-quddiem se jithabbru ħafna inċentivi ġodda li wieħed se jgawdi għall-istaġun li ġej bis-sħubija tiegħu mal-klabb tagħna. Dan l-istaġun se titkompla l-iskema speċjali għall-membri mħallsa anke fir-rigward tad-dħul fil-klabb għal-logħob tal-Inter fuq il-Big Screen LI SE JIBQA B'XEJN. IL-LOGĦOB KOLLU FUQ IL-BIG SCREENS TAL-KLABB TAGĦNA JINTWEREW FUQ L-HD U FI SWALI KOLLHA BL-ARJA KONDIZZJONATA. Għall-istaġun 2020-21, il-ħlas tas-sħubija se jerġa' jkun dak ta' €25.00. Minħabba ċ-ċirkustanzi li għaddejien minnhom, il-Kumitat ħaseb biex din id-darba l-ħlas tas-sħubija jinqasam f'żewġ fażijiet. L-ewwel waħda tkun għal dawk li jħallsu bil-Posta, Revolut jew BOV Mobile Pay. Għaldaqstant tista' tibgħat ċekk ta' € 25 pagabbli lill-INTER CLUB MALTA flimkien mal-formola t'hawn taħt. Min jixtieq iħallas bir-REVOLUT CARD jew BOV MOBILE PAY għandu jagħmel kuntatt ma Joe Vella (79310175) għal aktar dettalji. Il-ĦLAS TAS-SĦUBIJA GĦALL-ISTAĠUN 2020-21 Isem u Kunjom _________________________________ Indirizz ________________________________________ _______________________________________________ ID: _____________ Data Tat-Twelid: ______________ e-Mail: ___________________________ Numri tat-telefon: ____________________________ Xewqat sbieħ f'għeluq sninhom lil: Clayton Abela; Karmenu Abela; Steve Abela; Nigel Attard; Stefan Bonello; Jean Borg; Kurt Borg; Luke Borg; Maurice Busuttil; Brendon Calleja; Alfred P. Camenzuli; Lydon Camilleri; Johann Cardona; Kenneth Caruana; Albert Cassar; Marthese Cauchi; Henri Chetcuti; Wayne Chetcuti; Karl Cilia; Wade Cini; Janell Cossai; Janice Cossai; Victoria Cutajar; Alfred Dalli; Jonathan De Domenico; Mario Demanuele; Victor Dimech; Etienne Farrugia; Joseph Farrugia; Dr. Stanley Farrugia Randon; Liam Fava; Ezio Fenech; Danilo Francalanza; Frans Galea; Uldrich Galea Medati; Mario Gauci; Andrew Grech; Clayton Grech; Michael Grech; Mirko Gulic; Oliver Magro; Frans Micallef; John Micallef; Janice Mifsud Bugeja; Darren Pace; Jessica Pace; Ramon Pace; Josef Penza; Mark Piccinino; Louis Piccione; Marco Porsella Flores; Jonathan Portelli; Pierre Portelli; Kurt Rapa; Jamie Scerri; Leonid Schembri; Frankie Spiteri; Jeremy Sultana; Dorian Tanti (Dingli); Dorian Tanti (Zurrieq); Mark Tanti; Carlo Zahra; George Zammit. Leġġendi Nerazzurri - Wesley Sneijder minn Lawrence Cutajar Wesley Sneijder twieled ġewwa l-belt Olandiża ta' Utrecht nhar id-9 ta' Ġunju 1984. Tista' tgħid li twieled ġo familja kalċistika għax kemm nannuh kif ukoll missieru Barry u ħutu Jeffrey u Rodney kollha b'xi mod kellhom jew għandhom konnessjoni mal-futbol. Ta' 5 snin diġa kien jilgħab il-futbol ma formazzjoni lokali, DOS. L-opportunità ġietu fil-bidu tas-snin disgħin meta ħa sehem fi Telentendagen, li huwa speċi ta' tournament li jorganizzaw l-Ajax Amsetrdam ta' kull sena biex josservaw talent żagħżugħ. Fil-fatt hu ħalla mpressjoni tajba u fl-1992 ingħaqad mal-Akkademja tal-Ajax. Nhar it 2 ta' Frar 2003 għamel id-debutt tiegħu fl-ewwel tim ta' Ajax Amsterdam fir-rebħa ta' 6-0 fuq Willem II fil-Kampjonat. Fis-26 ta' Frar 2003 għamel ukoll id-debutt tiegħu fiċ-Champions League u skorja l-ewwel gowl tiegħu bħala professjonista nhar it-13 t'April fil-Kampjonat kontra n-Nac Breda. Fl-istess xahar eżattament nhar it-30 t'April 2003 għamel ukoll id-debutt tiegħu mat-tim Nazzjonali Olandiż f'partita kontra l-Portugal. Mal-Ajax għamel total ta ħames staġuni bejn l-2002 u l-2007 u lagħab total ta' 126 partita u skorja 43 gowl. Magħhom rebaħ Kampjonat, 2 Tazzi tal-Olanda u 3 Super Cups tal-Olanda. Fil-bidu tal-Istaġun 2007/08 ġie trasferit lil klabb Spanjol tar-Real Madrid għas-somma ta 27 miljun euro. Mar-Real Madrid lagħab total ta' 52 partita u skorja 11 –il gowl. Mal-Blancos ma tantx kellu perjodu tajjeb għal diversi raġunijiet fosthom diversi korrimenti tant li beda jsibha diffiċli ssib post fiss mall-ewwel ħdax. Fis-sajf ta' Awwissu 2009 il-Falco di Utrecht, kif fil-fatt hu magħruf, ingħaqad mall-Inter għas-somma ta' 15 –il miljun euro. Hu kellu debutt eċċellenti bil-flokk Nerazzurri meta nhar id-29 t'Awwissu 2009 l-Inter għelbu lil Milan 4-0 fit-tieni logħba tal-Kampjonat. Man-Nerazzurri, Sneijder lagħab 4 staġuni bejn 2009 u 2013 fejn lagħab - 76 partita fil-Kampjonat u skorja 13 –il gowl; 8 partiti fil-Coppa Italia u skorja gowl; 25 partita fit-Tazza tac-Champion u skorja total ta' 6 gowls; 2 finali tas-Super Coppa Italiana; Finali tas-Super Coppa Ewropeja; Finali tal-FIFA Club World Cup. Fil-perjodu li għamel mal-Inter hu rebaħ - Kampjonat - Staġun 2009/10; 2 Coppa Italia - Staġuni 2009/10 u 2010/11; Champions League - Staġun 2009-10; Tazza tad-Dinja tal-Klabbs - Sena 2010; Super Coppa Italiana - Sena 2010. Fil-bidu tal-Istaġun 2013/14 hu ngħaqad mat-tim Tork tal-Galatasaray għas-somma ta' 7.5 miljun euro. Sneijder għen lil Galatasaray jirbħu l-Kampjonat fl-ewwel staġun tiegħu u b'kollox fil-Kampjonat mal-Iljuni ta' Istanbul lagħab total ta' 124 partita u skorja 25 gowl. Istaġun 2017/18 ra lil Wesley jingħaqad ma Nizza fi Franza fejn ma kellux staġun feliċi tant li fil-Kampjonat lagħab biss 5 partiti mingħajr ma skorja ebda gowl. Hu spiċċa l-karriera tiegħu fl-Istaġun 2018/19 fil-Kampjonat tal-Qatar mat-tim ta' Al Gharafa. Ta Wesley Sneijder hu r-rekord tal-aktar plejer li liebes il-flokk orangjo ta' pajjiżu. Wara d-debutt tiegħu fl-2003, hu lagħab total ta' 134 partita mat-tim Olandiż u skorja 31 gowl. Hu kien jagħmel parti mill-kontinġent Olandiż fil-Finali tat-Tazza tad-Dinja tal-2006 u 2010 fejn f'din l-edizzjoni spiċċa finalista wara li l-Olanda tilfu fil-finali kontra Spanja b'gowl waħdani ta' Iniesta fil-ħin barrani. Hu lagħab ukoll fi 3 fażijiet finali tal-Kampjonat Ewropej fl-2004, 2008 u 2012. Fuq bażi personali Sneijder rebaħ ukoll iż-żarbun tal-bronze tal-Uefa fl-2010 u l-ballun tal-fidda fl-2010. Li kieku ma kienux għal żewġ korrimenti serji, il-kontribut ta' Sneijder fit-tim Nerazzurro bla dubju kien ikun akbar. Però b'dak li għamel fl-4 staġuni li lagħab bil-flokk Interista, bla dubju daħal f'qalb it-tifosi kollha Nerazzurri. Il-'Falco di Utrecht' jibqa' mfakkar b'ittri tad-deheb ma sħabu l-oħra fl-istorja Interista bħala wieħed mill-protagonisti tar-rebħ tat-Tripletta, rebħa unika li ebda tim Taljan qatt ma rnexxielu jagħmel. Minn Cevenini sa Paganin (3) minn Mario Formosa Holt F'dan l-aħħar artiklu f'din is-sensiela se nkomplu nagħtu ħarsa lejn dawk l-aħwa li fis-snin sebgħin u disgħin libsu l-flokk Interista. Lejn l-aħħar tas-snin sebgħin u nofs is-snin disgħin, fil-formazzjonijiet Interisti, niltaqgħu mall-aħwa Fontolan. Silvano Fontolan twieled ġewwa Garbagnate provinċja ta' Milan nhar l-24 ta' Frar 1955. Huh Davide twieled fl-istess jum imma ħdax –il sena wara. Din id-dfferenza fl-eta' ta' dawn iż-żewġt aħwa, li jiċċelebraw għeluq sninhom fl-istess jum, hija riflessa wkoll fiż-żminijiet differenti li fihom libsu l-flokk tal-Inter. Fil-fatt Silvano Fontolan lagħab staġun wieħed biss mal-Inter dak tal-1978/79. Hu għamel id-debutt tiegħu nhar il-25 t'Ottubru 1978 f'partita tat-Tazza tar-Rebbieha tat-Tazzi ġewwa n-Norveġja li fiha n-Nerazzurri għelbu lil Bodo Glimt 2-1. L-aħħar logħba kienet nhar id-9 ta' Mejju 1979 f'rebħa kontra Juventus 1-0 f'partita tal-Coppa Italia. B'kollox Silvano Fontolan lagħab 18 –il logħba bil-flokk Nerazzurro fil-Kampjonat, Coppa Italia u f'kompetizzjonijiet Ewropej. Tajjeb ta' minn jgħid li dan id-difensur kien ukoll zar pajjiżna meta l-Inter lagħbu kontra Floriana fil-kompetizzjoni tat-Tazza Rebbieħa tat-Tazzi, però dakinhar kien parti mill-bank tas-sostituti. Ħuh Davide Fontolan kellu storja differenti. Dan l-attakkant akkwistat mingħand Genoa għas-somma rekord għal dak iż-żmien ta' għaxar biljuni ta' liri Taljani, sfortunatament fil-bidu tal-ewwel staġun tiegħu man-Nerazzurri, dak tal-1990/91, weġgħa serjament waqt logħba ta' ħbiberija kontra l-Legnano u tilef l- staġun sħiħ. Però Davide patta għal din l-isfortuna personali billi fil-ħames staġuni ta' wara li għamel man-Nerazzurri huwa lagħab total ta' 160 partita u skorja 16 –il gowl. Mal-Inter rebaħ darbtejn il-Coppa UEFA fl-1990/91 (anke jekk kien imweġgħa) u fl-1993/94. Hu għamel id-debutt tiegħu nhar it-28 t'Awwissu 1991 f'partita tal-Coppa Italia li fiha n-Nerazzurri għelbu lil Casertana 1-0, waqt li l-aħħar partita kienet fil-Kampjonat 1995/96 nhar il-25 ta' Mejju 1996 kontra Roma 0-1. Nibqgħu fis-snin disgħin tas-seklu l-ieħor niltaqgħu mall-aħwa Paganin. Dawn iż-żewġt aħwa, b'differenza ta' eta' bejniethom ta' erba' snin, inċidentalment it-tnejn kienu difensuri, minkejja li Antonio, meta kien meħtieġ lagħab f'nofs-il-grawnd ukoll. Kien hemm ukoll perjodu meta t-tnejn flimkien lagħbu fl-istess tim Interista. Antonio Paganin twieled ġewwa Vicenza nhar it-18 ta' Ġunju 1966. Huwa lagħab bil-flokk tal-Inter għal ħames staġuni bejn l-1990 u l-1995 fejn b'kollox lagħab 142 partita u skorja gowl wieħed. Id-debutt tiegħu kien nhar il-5 ta' Mejju 1990 f'rebħa ta' 1-0 għand Monza fil-Coppa Italia. L-aħħar logħba kienet nhar is-7 ta' Mejju 1995 fil-Kampjonat f'rebħa rari ta' 3-1 ġewwa s-San Paolo kontra Napoli. Ħuh Massimo twieled nhar id-19 ta' Lulju 1970 ġewwa Vicenza wkoll u lagħab mal-Inter għal erba' staġuni bejn l-1993 u l-1997. B'kollox lagħab 9 logħbiet aktar minn ħuh Antonio, jiġifieri 151 u skorja 2 gowls. Filwaqt li Antonio Paganin rebaħ darbtejn it-Tazza UEFA, Staġuni 1990/91 u 1993/94, Massimo kien protagonist fir-rebħ tat-tieni edizzjoni biss. Dawn li semmejna kienu biss uħud mill-membri tal-istess familja li xi darba jew oħra libsu l-flokk glorjuz tal-Inter. Korrejna disgħin sena ta' storja Interista. Naturalment dan il-fattur jirrepeti ruħu anke fi sferi oħra. Nafu per eżempju bil-familja Della Casa li ilha responsabbli mill-muskoli tal-atleti Nerazzurri għal aktar minn erbgħin sena. Fejn tidħol it-tmexxija tal-klabb għandna mbagħad l-istess familja Moratti sinonimu mal-Inter. Bla dubju ta' xejn nistgħu ngħidu li din tal-kontinwità tagħmel parti sew mit-tradizzjoni ta' familja aktar kbira u b'saħħitha msejsa fuq valuri ta' prinċpji bħalma bla dubju hi dik Interista. (Tmiem). Rikordi mill-Passat - Settembru minn Lawrence Cutajar 3 ta'Settembru 1979: Ġewwa Rio de Janiero il-Brażil, twieled Julio César, wieħed mill-aqwa gowlkeepers fl-istorja tal-Inter. L-Inter ħadu lil César mingħand il-klabb Brażiljan ta' Flamengo f'Jannar tal-2005. Għal kumplament ta' dak l-Istaġun 2004/05 ġie misluf lil Chievo Verona mingħajr ma lagħab. Fl-Istaġun ta' wara 2005/06, César beda jieħu postu fit-tim Nerazzurro wara li għamel id-debutt tiegħu nhar it-28 t'Awwissu f'partita tal-Kampjonat kontra Treviso li spiċċat f'rebħa ta' 3-0. César iddefenda l-lasti Interisti għal 7 staġuni li fihom lagħab total ta' 228 partita fil-Kampjonat, 9 partiti fil-Coppa Italia, 6 finali tas-Supercoppa Italiana, 54 partita fic-Champions League, partita fil-final tas-Super Coppa Ewropeja u 2 partiti fit-Tazza tad-Dinja tal-Klabbs. Bil-flokk Interista rebaħ 4 Scudetti, 3 darbiet il-Coppa Italia, Super Coppa Italiana, Tazza tac-Champions u Tazza tad-Dinja tal-Klabbs. 4 ta' Settembru 2006: Bla dubju ġurnata ta' luttu fl-istorja tal-Inter meta ħalla din id-dinja leġġenda u ikona tal-Klabb, Giacinto Facchetti. Fuq din il-leġġenda tal-Inter u tal-futbol Taljan u Mondjali ktibna u għad-fadal niktbu ħafna. Din id-darba se nitkellmu biss mill-istatistika u t-trijonfi tal-karriera tiegħu. Facchetti għamel id-debutt tiegħu bil-flokk tal-Inter nhar it-3 ta' Mejju 1961 f'partita tat-Tazza Tal-Fieri li fiha n-Nerazzurri tilfu 2-1 ġewwa Birmingham. Din kienet l-uniku logħba ta' Facchetti fl-Istaġun 1960/61. Minn hemm il-quddiem hu qatt ma ħares lura u lagħab t-total ta' 18 –il staġun mall-Inter, bl-aħħar partita tkun nhar is-7 ta' Mejju 1978 fil-Kampjonat kontra Foggia (2-1). B'kollox bejn Kampjonat, Coppa Italia u Kompetizzjonijiet Ewropej, Facchetti lagħab total ta' 634 partita u skorja t-total sabiħ ta' 75 gowl. B'kollox mall-Inter rebaħ 4 Scudetti (1962/63, 1964/65, 1965/66 u 1970/71), darbtejn it-Tazza tac-Champions (1963/64 u 1964/65), darbtejn it-Tazza Intercontinentali (1964 u 1965) u darba l-Coppa Italia fl-Istaġun 1977/78. Bħala diriġent Facchetti għamel mis-sena 2004 sal-2006 fil-kariga ta' President. 8 ta' Settembru 1965: Inter għelbu lill-Independiente tal-Arġentina ġewwa San Siro fl-ewwel leg tal-Finali tat-Tazza Intercontinetali bl-iskor ta' 3-0 bil-gowls jaslu minn 2' Pierò, 23' u 60' Mazzola. 9 ta' Settembru 1964: Independiente tal-Argentina jegħlbu lill-Inter 1-0 fl-ewwel leg tal-Finali tat-Tazza Intercontinentali. 11 ta' Settembru 1978: Ġewwa Belgrad il-Jugoslavia, illum is-Serbia, twieled wieħed mill-eroj tat-Tripletta, Dejan Stankovic. Stankovic propju beda l-karriera tiegħu mat-tim tal-lokali tar-Red Star Belagrage, Staġun 1994/95. Wara erba' staġuni magħhom u ngħaqad mal-Lazio fejn għal 4 snin kien protagonist u anke rebaħ Scudetto (1999/00), Coppa Italia (1999/00), Supercoppa Italiana (1998) u Tazza tat-Tazzi (1998/99). F'Jannar 2004 ingħaqad mall-Inter fejn dam jilbes il-flokk Nerazzurro għal għaxar staġuni sħaħ. Mall-Inter, Stankovic lagħab total ta' 231 partita fil-Kampjonat (29 gowl), 26 partita fil-Coppa Italia (3 gowls), 7 Finali tas-Supercoppa Italiana li minnhom ħareġ rebbieħ 4 darbiet, 60 partita fiċ-Champions League u skorja 9 gowls, 2 partiti fit-FIFA Clubs World Cup fejn skorja gowl fis-semi-finali u Finali tas-Super Cup Ewropeja. Bil-flokk Nerazzurro rebaħ 5 darbiet l-Scudetto (2005/06, 2006/07, 2007/08, 2008/09. 2009/10) 4 darbiet il-Coppa Italia (2004/05, 2005/06, 2009/10, 2010/11), SuperCoppa di Lega (2005, 2006, 2008, 2010), UEFA Champions League (2009/10) u FIFA Clubs World Cup (2010). 13 ta' Settembru 1937: Twieled ġewwa Buenos Aires l-Argentina wieħed mill-iskorers prolifiċi fl-istorja tal-Inter. Dan ma hu ħadd ħlief Antonio Valentin Angelillo. Bejn l-Istaġun 1957/58 u 1960/61, Angelillo lagħab total ta' 127 partita mall-Inter u skorja 77 gowl. Id-debutt tiegħu kien nhar it-8 ta' Settembru 1957 f'logħba tal-Kampjonat kontra Torino li spiċċat 0-0. L-aħħar waħda kienet ukoll tal-Kampjonat u ġewwa San Siro meta nhar il-5 t'April 1961 l-Inter sofrew telfa ta' 1-0 kontra Lazio. 15 ta' Settembru 1965: Draw ta' 0-0 ġewwa Buenos Aires kontra l-Independiente kien biżżejjed biex l-Inter jirbħu t-tieni Tazza Intercontinentali fl-istorja tagħhom. 16 ta' Settembru 1979: Inter għelbu lil Pescara 2-0 fl-ewwel ġurnata tal-Kampjonat Taljan 1979/80. Dakinhar il-logħbiet l-oħra kollha spiċċaw dro u għaldaqstant mill-ewwel ġurnata l-Inter kienu fil-quċċata tal-klassifika. Rekord li diffiċli ħafna li jiġi megħlub. Għal l-istorja l-Inter spiċċaw dak l-istaġun billi rebħu it- 12 –il Kampjonat fl-istorja glorjuza tagħhom meta tista' tgħid żammew ras il-klassifika mill-bidu sat-tmiem billi spiċċaw b'41 punt, 3 aktar mill-Juventus u ħames punti aktar mill-Milan. 22 ta' Settembru 1976: F'Nato Bento Ribeiro fil-Brażil twieled Luiz Nazario De Lima, magħruf aħjar bħala Ronaldo. Mall-Inter, Ronadlo fil-kompetizzjonijiet kollha lagħab total ta' 100 partita u skorja 59 gowl. Ronaldo ingħaqad mall-Inter fil-bidu tal-Istaġun 1997/98 u b'kollox għamel total ta' 4 staġuni bil-flokk Nerazzurro. Id-debutt tiegħu kien nhar il-31 t'Awwissu 1997 f'partita home tal-Kampjonat kontra Brescia (2-1) u l-aħħar waħda tiegħu kienet ukoll tal-Kampjonat sfortunatament dik il-partita misħuta kontra Lazio nhar il-5 ta' Mejju 2002 li bħal ma kulħadd jaf spiċċat b'rebħa għall-Biancocelesti 4-2. Mall-Inter, Ronaldo rebaħ it-Tazza UEFA fl-Istaġun1997/98. 23 ta' Settembru 1964: L-Inter għelbu lil Independiente tal-Arġentina 2-0 ġewwa San Siro fit-tieni leg tal-finali tat-Tazza Intercontinentali. Peress li dak iż-żmien ma kienx jeżisti d-differenza tal-gowls (l-Inter tilfu l-ewwel leg 1-0), kien jinħtieġ decider biex jiġi deċiż ir-rebbieħ ta' dan it-trofew. 26 ta' Settembru 1964: L-Inter rebħu għall-ewwel darba t-Tazza Intercontinentali fl-istorja tagħhom meta ġewwa Madrid għelbu lill-Independiente 1-0 b'gowl uniku skorjat minn Mario Corso fil-ħin barrani. L-Istaġun Interista 2019/20